Valois’n Margareta

Valois’n Margareta (14. toukokuuta 1553 – 27. maaliskuuta 1615) oli ranskalainen prinsessa, kolmen kuninkaan sisar, josta tuli Henrik Navarralaisen puolisona ensin Navarran, myöhemmin koko Ranskan kuningatar. Hänet tunnetaan muistelmiensa eloisasta ajankuvasta.

Margaretan vanhemmat olivat  Henrik II ja Katariina de’ Medici. Vuonna 1572 hänet naitettiin Bourbon-sukuun kuuluneelle  Henrik Navarralaiselle uskonsotien laannuttamiseksi. Viisi päivää häiden jälkeen alkoi kuitenkin Pärttylinyön verilöyly.

Henrik joutui kääntymään katoliseksi, ja hän ja Margaret joutuivat asumaan hovissa käytännössä kotiarestissa. Tilanne muuttui vielä hankalammaksi kun Kaarle IX kuoli ja Margaretin nuorempi veli Henrik III nousi kuninkaaksi. Henrik Navarralainen onnistui pakenemaan helmikuussa 1576, ja kääntyi heti protestantiksi. Kuningas eristi Margaretan kuukausiksi makuuhuoneeseensa, mutta keväällä henet lähetettiin Flanderiin neuvottelemaan vaivihkaa sotilaallisesta liittoumasta. Flanderista Margareta jatkoi matkaa aviomiehensä luokse Navarraan, ja asettui siellä Neracin linnaan. Sitä sisustettiin ylellisemmäksi, ja monet runoilijat ja filosofit viihtyivät hovissa nuoren, kauniin ja sivistyneen kuningattaren vieraina. Samaan aikaan kuningas menestyi sotilaana.

Vuonna 1586 Henrik III määräsi Margaretan arestiin Ussonin linnaan Auvergneen vuonna 1586. Hän pysyi siellä 19 vuoden ajan, ja vankeudestaan huolimatta vietti jälleen vilkasta kulttuuri- ja hovielämää, tapasi vieraita ja kirjoitti muistelmiaan.

Vaikutusvaltansa kasvaessa Henrik Navarralainen tarvitsi perillisiä, ja lapseton avioliitto mitätöitiin vuonna 1600. Margareta sai pitää arvonimensä ja vuodesta 1605 hän eli loisteliasta elämää Pariisissa. Hän julkaisi muistelmiensa lisäksi runoja.

Lähteet

Aiheesta muualla 

Ranskan kuninkaalliset
Vuonna 1553 syntyneet
Vuonna 1615 kuolleet